**IZGLĪTĪBAS, KULTŪRAS UN SPORTA JAUTĀJUMU**

**KOMITEJAS SĒDES PROTOKOLS**

Nr.4

 2023. gada 18. aprīlī

Sēde sasaukta plkst. 15:00

Sēdi atklāj plkst. 15:00

Sēde notiek videokonferences režīmā tiešsaistē Webex platformā.

Komitejas sēde ir atklāta.

**Sēdi vada:** Jānis Bakmanis.

**Sēdi protokolē:** Dace Tauriņa.

**Sēdē piedalās deputāti:** Jānis Bakmanis, Kristaps Močāns, Jānis Remess, Ziedonis Rubezis, Regīna Tamane.

**Sēdē piedalās:** Sarmīte Frīdenfelde, Laila Ulmane, Līga Moderniece, Antra Kamala, Artis Ārgalis, Beāte Kožina, Inga Neimane, Diāna Gederta, Džūlija Sniķere, Evija Keisele, Ginta Ģērmane, Ģirts Ieleja, Gita Zariņa, Gundega Audzēviča, Ieva Celmiņa, Ieva Skuja, Ilga Tiesnese, Ilona Jēkabsone, Ilze Kapmale, Ilze Millere, Ilze Ozoliņa, Ina Šternfelde, Ināra Lazdiņa, Sporta skola (inese.dubulte@limbazunovads.lv), Ineta Laizāne, Viesis (ingus.evertovskis@limbazunovads.lv), Ivars Birzgalis, Iveta Beļauniece, Izita Kļaviņa, Jana Lāce, Jana Mošura, Juris Graudiņš, Katrīna Žibala, Kristaps Močāns, Kristiāna Kauliņa, Lāsma Liepiņa, Guna Grote-Majore, Līga Liepiņa, Ilze Žūriņa-Davidčuka, Linda Helēna Griškoite, Māris Beļaunieks, Baiba Martinsone, Pārsla Dzērve, Rūdolfs Pelēkais, Inga Indriksone, Ziedīte Jirgensone, Raimonds Straume, Santa Čingule, Sigita Upmale, Skaidrīte Mitrevica – Galīte, Kristīne Mežapuķe, Solvita Kukanovska, Ainārs Liniņš, Anita Strokša, Aiga Baslika, Agnese Graudiņa, Aira Lapkovska.

**Darba kārtība:**

1. Par darba kārtību.
2. Par Limbažu novada Izglītības stratēģijas 2023.-2027.gadam projekta apstiprināšanu.
3. Par Limbažu novada ģerboni.
4. Par pašvaldības līdzfinansējumu juridisku vai fizisku personu dibinātajām (privātajām) izglītības iestādēm, kurās pamatizglītības un vispārējās vidējās izglītības programmas apgūst Limbažu novada teritorijā deklarētie izglītojamie.
5. Par video novērošanas ierīkošanu Limbažu muzeja ekspozīciju un izstāžu zālēs Burtnieku ielā 7, Limbažos.
6. (papildu d.k. jaut.) Par 11. Akustiskās mūzikas festivāla „Sudraba kaija 2023” konkursa nolikuma apstiprināšanu.
7. (papildu d.k. jaut.) Par teātra festivāla dalības maksas apstiprināšanu.
8. (papildu d.k. jaut.) Par līgumu slēgšanu ar Valmieras novada pašvaldību par savstarpējiem norēķiniem par Valmieras Dizaina un mākslas vidusskolas sniegtajiem pakalpojumiem.
9. Informācijas.

**1.**

**Par darba kārtību**

Ziņo Jānis Bakmanis

Iepazinusies ar Izglītības, kultūras un sporta jautājumu komitejas priekšsēdētāja Jāņa Bakmaņa priekšlikumu apstiprināt sēdes darba kārtību, **atklāti balsojot: PAR** – 4 deputāti (Jānis Bakmanis, Kristaps Močāns, Jānis Remess, Regīna Tamane), **PRET –** nav, **ATTURAS –** nav, nebalso deputāts Ziedonis Rubezis, komiteja **NOLEMJ:**

apstiprināt šādu sēdes darba kārtību:

1. Par darba kārtību.
2. Par Limbažu novada Izglītības stratēģijas 2023.-2027.gadam projekta apstiprināšanu.
3. Par Limbažu novada ģerboni.
4. Par pašvaldības līdzfinansējumu juridisku vai fizisku personu dibinātajām (privātajām) izglītības iestādēm, kurās pamatizglītības un vispārējās vidējās izglītības programmas apgūst Limbažu novada teritorijā deklarētie izglītojamie.
5. Par video novērošanas ierīkošanu Limbažu muzeja ekspozīciju un izstāžu zālēs Burtnieku ielā 7, Limbažos.
6. Par 11. Akustiskās mūzikas festivāla „Sudraba kaija 2023” konkursa nolikuma apstiprināšanu.
7. Par teātra festivāla dalības maksas apstiprināšanu.
8. Par līgumu slēgšanu ar Valmieras novada pašvaldību par savstarpējiem norēķiniem par Valmieras Dizaina un mākslas vidusskolas sniegtajiem pakalpojumiem.
9. Informācijas.

**2.**

**Par Limbažu novada Izglītības stratēģijas 2023. - 2027. gadam projekta apstiprināšanu**

Ziņo Sigita Upmale, debatēs piedalās Jānis Bakmanis, Regīna Tamane

Novērtējot izglītības lomu Limbažu novada cilvēkresursu attīstībā, kā arī ņemot vērā nacionālā līmenī definētās prioritātes izglītības nozarē un Izglītības likumā noteikto, ka pašvaldība ir atbildīga par izglītības attīstības stratēģijas izstrādi, Limbažu novada dome 2022. gada 25. augustā pieņēma lēmumu Nr.871 (protokols Nr.12, 77.) izveidot darba grupu Limbažu novada izglītības stratēģijas izstrādei 2023.-2027.gadam.

Pašvaldību likuma 10.panta pirmās daļas 3.punkts nosaka, ka dome ir tiesīga izlemt ikvienu pašvaldības kompetences jautājumu, turklāt tikai dome var apstiprināt pašvaldības plānošanas dokumentus, turklāt tā paša panta 21.punkts nosaka, ka tikai dome var pieņemt lēmumus citos normatīvajos aktos paredzētajos gadījumos.

Attīstības plānošanas sistēmas likuma 4.pants nosaka, ka attīstības plānošanas dokumentā izvirza mērķus un sasniedzamos rezultātus attiecīgā politikas jomā vai teritorijā, apraksta noskaidrotās problēmas un paredz to risinājumus, izvērtē šo risinājumu iespējamo ietekmi, kā arī plāno turpmāko politikas īstenošanai un rezultātu novērtēšanai nepieciešamo rīcību, likuma 6.panta pirmā daļu nosaka, ka izšķir šādus attīstības plānošanas dokumentu veidus: politikas plānošanas dokumenti, institūciju vadības dokumenti un teritorijas attīstības plānošanas dokumenti, likuma 6.panta otrā daļa nosaka, ka politikas plānošanas dokumentā nosaka mērķus, uzdevumus un rīcību vienas vai vairāku politikas jomu, nozaru vai apakšnozaru attīstības veicināšanai, tā paša likuma 10.pants nosaka, ka valsts un pašvaldības institūcijas atbilstoši savai kompetencei izstrādā attīstības plānošanas dokumentus pēc savas iniciatīvas, izpildot augstākas institūcijas uzdevumu, kā arī tad, ja attīstības plānošanas dokumentu izstrādi paredz normatīvais akts.

Izglītības likuma 17. panta trešās daļas 1.prim punkts nosaka, ka pašvaldība saskaņā ar Ministru kabineta apstiprinātajās izglītības attīstības pamatnostādnēs noteiktajiem mērķiem izstrādā izglītības attīstības stratēģiju.

Pamatojoties uz iepriekš minēto, kā arī saskaņā ar Ministru kabineta 2014.gada 2.decembra noteikumu Nr.737 “Attīstības plānošanas dokumentu izstrādes un ietekmes izvērtēšanas noteikumi” 2.punktu, kas nosaka, ka šos noteikumus piemēro attiecībā uz attīstības plānošanas dokumentiem, kurus izstrādā valsts un pašvaldību institūcijas, 3.punktu, kurā paredzēts, ka attīstības plānošanas dokumentus izstrādā Attīstības plānošanas sistēmas likuma 10.pantā noteiktajos gadījumos, kā arī Ministru kabineta 2009.gada 25.augusta noteikumu Nr.970 “Sabiedrības līdzdalības kārtība attīstības plānošanas procesā” 6.punktu, kas nosaka kādos attīstības plānošanas procesa posmos ir iespējama sabiedrības līdzdalība, 7.punktu, kas nosaka kādos veidos sabiedrības pārstāvji var līdzdarboties attīstības plānošanā, 13.punktu, kas nosaka, ka atbildīgā amatpersona sagatavo un publicē institūcijas mājaslapā sadaļā "Sabiedrības līdzdalība" paziņojumu par līdzdalības procesu ne vēlāk kā 14 dienas pirms attīstības plānošanas dokumenta projekta iesniegšanas lēmējinstitūcijā lēmuma pieņemšanai, ja normatīvajos aktos nav noteikts cits termiņš, atbilstoši normatīvajiem aktiem par kārtību, kādā iestādes ievieto informāciju internetā, kā arī, izvērtējot nepieciešamību, izplata to citos sabiedrībai pieejamos veidos, lai iespējami labāk sasniegtu mērķauditoriju, 17.punktu, kas nosaka, ka iesniedzot attīstības plānošanas dokumenta projektu lēmējinstitūcijā lēmuma pieņemšanai atbilstoši normatīvajiem aktiem par attīstības plānošanu un attiecīgo institūciju iekšējo kārtību un darbību, tam pievieno plānošanas procesā izteiktos sabiedrības pārstāvju viedokļus atbilstoši šo noteikumu 2.pielikumam un publicē tos institūcijas mājaslapā sadaļā "Sabiedrības līdzdalība", ir izstrādāta Limbažu novada izglītības stratēģija (2023.-2027.gadam).

Stratēģija ir pirmais izglītības nozares attīstības plānošanas dokuments, kurš izstrādāts pēc administratīvi teritoriālās reformas, kuras rezultātā tika apvienots Alojas, Limbažu un Salacgrīvas novads. Tas ir pašvaldības līmeņa vidēja termiņa izglītības nozares attīstības plānošanas dokuments, kurā tiek sniegts konspektīvs ieskats esošās situācijas raksturojumā, ilustrēts izglītības nozares attīstības politikas plānošanas konteksts nacionālā un reģionālā līmenī, noteikti līdz 2027. gadam īstenojamie rīcības virzieni, uzdevumi (rīcības un pasākumi) un sasniedzamie rezultāti, kā arī ieskicēti ilgtermiņa stratēģiskie uzstādījumi, ņemot vērā Limbažu novada ilgtspējīgas attīstības stratēģiju 2022.-2046. gadam.

Limbažu novada izglītības stratēģijas apspriešana norisinājās no 2023.gada 11.janvāra līdz 31.martam, atbilstoši Ministru kabineta 2009.gada 25.augusta noteikumu Nr.970 “Sabiedrības līdzdalības kārtība attīstības plānošanas procesā” 10. un 12.2.punktam.

Organizēta arī atsevišķa tikšanās ar iedzīvotājiem 2022.gada 23.janvārī Limbažu novada pašvaldības ēkā, kurā klātienē piedalījās pāris cilvēku, bet tiešsaistē aptuveni 20 cilvēku. Ņemot vērā sabiedrības interesi par stratēģijas saturu, tika izsludināta publiskā apspriešana, kura bija ne īsāka par 30 dienām.

Stratēģijā ir iekļauti visos posmos iesniegtie ierosinājumi papildinājumi, ņemot vērā izglītības nozares prioritātes, uzstādītos mērķus un sasniedzamos rezultātus.

Pamatojoties uz Pašvaldību likuma 10.panta pirmās daļas 3.punktu, 21.punktu, Izglītības likuma 17.panta trešās daļas 1. prim punktu, Attīstības plānošanas sistēmas likuma 4., 6.panta pirmo un otro daļu, Ministru kabineta 2014.gada 2.decembra noteikumu Nr.737 “Attīstības plānošanas dokumentu izstrādes un ietekmes izvērtēšanas noteikumi” 2.punktu, Ministru kabineta 2009.gada 25.augusta noteikumu Nr.970 “Sabiedrības līdzdalības kārtība attīstības plānošanas procesā” 10., 17.punktu, **atklāti balsojot: PAR** – 5 deputāti (Jānis Bakmanis, Kristaps Močāns, Jānis Remess, Ziedonis Rubezis, Regīna Tamane), **PRET –** nav, **ATTURAS –** nav, komiteja **NOLEMJ:**

1. Apstiprināt Limbažu novada Izglītības stratēģiju2023. - 2027. gadam (pielikumā).
2. Atbildīgā par lēmuma izpildi ir Limbažu novada Izglītības pārvaldes vadītāja.
3. Lēmuma projektu virzīt izskatīšanai Limbažu novada domes sēdē.

**3.**

**Par Limbažu novada ģerboni**

Ziņo Ilga Tiesnese, debatēs piedalās Ziedonis Rubezis, Jānis Bakmanis

Šī gada 28.februārī noslēdzās iedzīvotāju ideju, ieteikumu konkursa “Kādam būt Limbažu novada jaunajam ģerbonim?” aptauja, kurā iedzīvotāju vērtējumam tika nodoti 20 ģerboņu izstrādātie meti (jeb skices). Aptaujā piedalījās 656 respondenti.

Šī gada 13.martā notika ģerboņa izstrādes darba grupas sanāksme, kurā pieņēma lēmumu nosūtīt māksliniekiem četrus konkursam iesūtītos ģerboņu metus, lai no heraldiski atbilstošākā iesūtītā varianta viņi veiktu tālāku ģerboņa izstrādi.

Deputātu vērtējumam nosūtīti mākslinieku izstrādātie Limbažu novada ģerboņu meti un darba grupas izvēlētie varianti.

Pamatojoties uz Pašvaldību likuma 10.panta pirmās daļas 7. punktu, Ģerboņu likuma 3.panta pirmo un otro daļu, **atklāti balsojot: PAR** – 5 deputāti (Jānis Bakmanis, Kristaps Močāns, Jānis Remess, Ziedonis Rubezis, Regīna Tamane), **PRET –** nav, **ATTURAS –** nav, komiteja **NOLEMJ:**

1. Apstiprināt jauno Limbažu novada ģerboni (pielikumā).
2. Uzdot Limbažu novada Sabiedrisko attiecību nodaļai:

2.1. organizēt Limbažu novada ģerboņa attēla apstiprināšanu Valsts Heraldikas komisijā;

2.2. veikt visus nepieciešamos pasākumus Limbažu novada ģerboņa reģistrācijai Latvijas Republikas Kultūras ministrijā;

2.3. veikt sabiedrības informēšanu par izstrādāto ģerboni, izvēlētajiem elementiem un to heraldisko nozīmi.

1. Atbildīgo par lēmuma izpildi noteikt Sabiedrisko attiecību nodaļas vadītāju Ilgu Tiesnesi.
2. Kontroli par lēmuma izpildi uzdot Limbažu novada pašvaldības izpilddirektoram.
3. Lēmuma projektu virzīt izskatīšanai 21.04.2023. apvienoto komiteju sēdē.

**4.**

**Par pašvaldības līdzfinansējumu juridisku vai fizisku personu dibinātajām (privātajām) izglītības iestādēm, kurās pamatizglītības un vispārējās vidējās izglītības programmas apgūst Limbažu novada teritorijā deklarētie izglītojamie**

Ziņo Sigita Upmale, debatēs piedalās Jānis Bakmanis, Artis Ārgalis, Ziedonis Rubezis

Limbažu novada pašvaldībā 14.03.2023. saņemts un reģistrēts ar Nr. 4.8.1/23/1725 Limbažu novada iedzīvotāju grupas iesniegums, ar 25 personu parakstiem, kuru bērni pamatizglītības un vidējās izglītības programmas apgūst privātajās izglītības iestādēs.

Iesniegumā tiek lūgts izskatīt iespēju piešķirt pašvaldības līdzfinansējumu privātajām izglītības iestādēm, kurās pamatizglītības un vispārējās vidējās izglītības programmu apgūst Limbažu novada teritorijā deklarētie izglītojamie.

Valsts izglītības informācijas sistēmā pieejamā informācija liecina, ka privātajās izglītības iestādēs mācās 160 izglītojamie, kuru deklarētā dzīvesvieta ir Limbažu novada teritorijā. No tiem pamatizglītības programmu apgūst 59 izglītojamie, vispārējās vidējās izglītības programmas – 101 izglītojamais.

Izglītības likuma 17. panta pirmajā daļā ir noteikts, ka katras pašvaldības pienākums ir nodrošināt bērniem, kuru dzīvesvieta deklarēta pašvaldības administratīvajā teritorijā, iespēju iegūt pirmsskolas izglītību un pamatizglītību bērna dzīvesvietai tuvākajā pašvaldības izglītības iestādē, nodrošināt jauniešiem iespēju iegūt vidējo izglītību. Savukārt minētā panta otrajā daļā ir noteikts, ka lai nodrošinātu iespēju apmeklēt izglītības iestādi pēc brīvas izvēles bērnam, kura dzīvesvieta deklarēta pašvaldības administratīvajā teritorijā, bet kurš mācās izglītības iestādē, kas atrodas citas pašvaldības administratīvajā teritorijā, pašvaldībai atbilstoši Ministru kabineta noteiktajai kārtībai ir pienākums slēgt līgumu par piedalīšanos attiecīgās pašvaldības padotībā esošas izglītības iestādes uzturēšanas izdevumu finansēšanā. Izglītības likuma 17. panta trešās daļas 27.1 punkts nosaka, ka lai nodrošinātu iespēju apmeklēt izglītības iestādi pēc brīvas izvēles bērnam, kura dzīvesvieta deklarēta pašvaldības administratīvajā teritorijā, bet kurš apgūst vispārējās pamatizglītības programmu akreditētā privātā izglītības iestādē dzīvesvietas administratīvajā teritorijā vai ārpus tās, atbilstoši Ministru kabineta noteiktajai kārtībai slēdz līgumu par piedalīšanos attiecīgās privātās izglītības iestādes uzturēšanas izdevumu finansēšanā, ja šis privātais pakalpojuma sniedzējs ir sabiedriskā labuma organizācija vai sociālais uzņēmums, kura mācību procesā vismaz 10 procenti iesaistīto izglītojamo ir no sociālām mērķa grupām, kuras nosaka Ministru kabinets un kuru mācību maksu sedz attiecīgā izglītības iestāde.

Izglītības likums neuzliek pašvaldībai tiešu pienākumu piedalīties privāto izglītības iestāžu finansēšanā, izņemot 17. panta trešās daļas 27.1 punktā noteiktos gadījumus.

Pamatojoties uz Izglītības likuma 17. panta pirmo un otro daļu, trešās daļas 27.1 punktu, Pašvaldību likuma 10. panta pirmās daļas ievaddaļu, **atklāti balsojot: PAR** – 5 deputāti (Jānis Bakmanis, Kristaps Močāns, Jānis Remess, Ziedonis Rubezis, Regīna Tamane), **PRET –** nav, **ATTURAS –** nav, komiteja **NOLEMJ:**

1. Nepiešķirt pašvaldības līdzfinansējumu juridisku vai fizisku personu dibinātajām (privātajām) izglītības iestādēm, kurās pamatizglītības un vispārējās vidējās izglītības programmas apgūst Limbažu novada teritorijā deklarētie izglītojamie.
2. Atbildīgā par lēmuma izpildi ir Limbažu novada Izglītības pārvaldes vadītāja.
3. Lēmuma projektu virzīt izskatīšanai Limbažu novada domes sēdē.

**5.**

**Par video novērošanas ierīkošanu Limbažu muzeja ekspozīciju un izstāžu zālēs Burtnieku ielā 7, Limbažos**

Ziņo Artis Ārgalis

Limbažu novada pašvaldības izpilddirektors A. Ārgalis informē, ka Limbažu muzejs 2023. gada 9. martā ir saņēmis Limbažu novada Kultūras pārvaldes rīkojumu Nr. 1.5/23/5 par Funkciju audita ieteikumu ieviešanu līdz 2023. gada 31. martam. Saskaņā ar “Limbažu muzeja funkciju audita” 11.11.2022. ziņojuma ieteikuma punktu Nr. 1., ir veiktas izmaiņas Limbažu muzeja amatu sarakstā, samazinot zāļu uzraugu skaitu, vienlaikus paredzot ierīkot video novērošanu ekspozīciju un izstāžu zālēs.

Lūdzu piešķirt papildus finansējumu 3550,00 EUR apmērā no Limbažu novada pašvaldības budžeta videonovērošanas ierīkošanas pakalpojuma saņemšanai Limbažu muzeja ekspozīciju un izstāžu zālēs (6 zāles) Burtnieku ielā 7, pēc cenu aptaujas izsludināšanas un saņemto piedāvājumu izvērtēšanas.

Pamatojoties uz Publiskas personas finanšu līdzekļu un mantas izšķērdēšanas novēršanas likuma 3.panta 1.punktu, Pašvaldību likuma 4.panta pirmās daļas 5.punktu un ceturto daļu, 10.panta pirmās daļas ievaddaļu un 21.punktu un likuma “Par pašvaldību budžetiem” 30.pantu, **atklāti balsojot: PAR** – 5 deputāti (Jānis Bakmanis, Kristaps Močāns, Jānis Remess, Ziedonis Rubezis, Regīna Tamane), **PRET –** nav, **ATTURAS –** nav, komiteja **NOLEMJ:**

1. Piešķirt finansējumu 3550,00 EUR apmērāLimbažu muzejam video novērošanas kameru ierīkošanai, finansējumu paredzot no Limbažu novada pašvaldības līdzekļiem neparedzētiem gadījumiem.
2. Lēmuma 1.punktā minētās izmaiņas iekļaut uz kārtējo Limbažu novada domes sēdi lēmuma projektā “Grozījumi Limbažu novada pašvaldības domes 2023.gada 23.februāra saistošajos noteikumos Nr.2 “Par Limbažu novada pašvaldības 2023.gada budžetu”.
3. Atbildīgos par finansējuma iekļaušanu budžetā noteikt Finanšu un ekonomikas nodaļas ekonomistus.
4. Atbildīgo par lēmuma izpildi noteikt Limbažu muzeja direktori.
5. Kontroli par lēmuma izpildi uzdot Limbažu novada pašvaldības izpilddirektoram.
6. Lēmuma projektu virzīt izskatīšanai Limbažu novada domes sēdē.

**6.**

**Par 11. Akustiskās mūzikas festivāla „Sudraba kaija 2023” konkursa nolikuma apstiprināšanu**

Ziņo Guna Grote-Majore, debatēs piedalās Regīna Tamane

Jau vienpadsmito gadu festivāla “Sudraba Kaija” ietvaros tiek rīkots arī konkurss akustiskajām, vokāli instrumentālajām grupām un individuāliem izpildītājiem. Tā mērķis ir apzināt un popularizēt mūsdienu akustiskās vokāli instrumentālās grupas un izpildītājus, izvērtēt konkursa dalībnieku māksliniecisko sniegumu kā arī rosināt sabiedrības interesi par akustisko muzicēšanu, veicināt akustiskās muzicēšanas daudzveidību un tālāku attīstību.

Ar nolikumu tiek noteikts dalības maksas apmērs un konkursa ietvaros pasniedzamo balvu apmērs.

Tā kā šim mērķim paredzētajā budžetā līdzekļi naudas balvu piešķiršanai nav ieplānoti pareizā budžeta ekonomiskās klasifikācijas kodā (EKK), nepieciešamas veikt grozījumus pasākuma “Akustiskās mūzikas festivāls “Sudraba kaija”” (4227) budžetā, pārceļot uz EKK 6400 1100.- EUR no EKK 2200 700.- EUR un no EKK 2300 400, - EUR.

Pamatojoties uz Pašvaldību likuma 4.panta pirmās daļas, 5.punktu un ceturto daļu, 10.panta pirmās daļas ievaddaļu, **atklāti balsojot: PAR** – 5 deputāti (Jānis Bakmanis, Kristaps Močāns, Jānis Remess, Ziedonis Rubezis, Regīna Tamane), **PRET –** nav, **ATTURAS –** nav, komiteja **NOLEMJ:**

1. Apstiprināt 11. Akustiskā mūzikas festivāla “Sudraba kaija” konkursa nolikumu (pielikums Nr.1).
2. Apstiprināt precizēto mūzikas festivāla “Sudraba kaija 2023” konkursa tāmi saskaņā ar Pielikumu Nr.2.
3. Atbildīgos par precizējumu iekļaušanu budžetā noteikt Finanšu un ekonomikas nodaļas ekonomistus.
4. Atbildīgo par lēmuma izpildi noteikt Salacgrīvas kultūras centra direktori.
5. Kontroli par lēmuma izpildi uzdot Limbažu novada pašvaldības izpilddirektoram.
6. Lēmuma projektu virzīt izskatīšanai Limbažu novada domes sēdē.

**7.**

**Par teātra festivāla dalības maksas apstiprināšanu**

Ziņo Ilze Žūriņa-Davidčuka

Limbažu Bērnu un jauniešu centrs 2023. gada 12. un 13. maijā organizēs teātra festivālu “Saspēle”, kur piedalīsies gan Limbažu novada, gan citu novadu skolēnu teātri. Pasākums ir ieplānots un finansējums apstiprināts iestādes budžetā. Lūgums apstiprināt festivāla dalības maksu citu novadu teātra kolektīviem 3,00 EUR apmērā no dalībnieka.

Pamatojoties uz Izglītības likuma 17.panta trešās daļas 6.punktu, Pašvaldību likuma 4.panta pirmās daļas 4. un 5.punktu, 10.panta pirmās daļas ievaddaļu un otrās daļas 2.punkta d) apakšpunktu, **atklāti balsojot: PAR** – 5 deputāti (Jānis Bakmanis, Kristaps Močāns, Jānis Remess, Ziedonis Rubezis, Regīna Tamane), **PRET –** nav, **ATTURAS –** nav, komiteja **NOLEMJ:**

1. Noteikt Limbažu novada pašvaldības Limbažu Bērnu un jauniešu centra organizētā teātra festivāla “Saspēle” citu novadu teātra kolektīviem dalības maksu 3,00 euro apmērā no dalībnieka.
2. Atbildīgo par lēmuma izpildi noteikt Limbažu Bērnu un jauniešu centra direktori Ilzi Žūriņu-Davidčuku.
3. Limbažu novada Izglītības pārvaldes vadītājai S. Upmalei veikt lēmuma izpildes kontroli.
4. Lēmuma projektu virzīt izskatīšanai Limbažu novada domes sēdē.

**8.**

**Par līgumu slēgšanu ar Valmieras novada pašvaldību par savstarpējiem norēķiniem par Valmieras Dizaina un mākslas vidusskolas sniegtajiem pakalpojumiem**

Ziņo Sigita Upmale, debatēs piedalās Regīna Tamane

Limbažu novada pašvaldībā ir saņemts Valmieras novada pašvaldības Līgums Nr. 09.821/7.4.7/23/45 par pašvaldību savstarpējiem norēķiniem par Valmieras Dizaina un mākslas vidusskolas sniegtajiem pakalpojumiem 2023. gadā (Reģ. 29.03.2023, Nr. 4.8.1/23/2073). Valmieras novada pašvaldība, pamatojoties uz Valmieras novada pašvaldības domes 2023. gada 31. janvāra lēmumu Nr.3 (protokols Nr.1, 10.§) „Par Valmieras novada pašvaldības savstarpējiem norēķiniem par izglītības iestāžu sniegtajiem pakalpojumiem 2023. gadā”, ir apstiprinājusi viena audzēkņa izmaksas Valmieras Dizaina un mākslas vidusskolā 49, 98 EUR (četrdesmit deviņi eiro, 98 centi) mēnesī, gadā – 599,80 EUR (pieci simti deviņdesmit deviņi eiro, 80 centi). Pēc Valsts izglītības informācijas sistēmā reģistrētās informācijas Valmieras Dizaina un mākslas vidusskolā šajā mācību gadā mācās 15 audzēkņi, kuru deklarētā dzīvesvieta ir Limbažu novads. Noslēdzot līgumu par savstarpējiem norēķiniem par Valmieras Dizaina un mākslas vidusskolas sniegtajiem pakalpojumiem, pašvaldības 2023. gada budžetā šim mērķim būtu nepieciešami 8996,40 EUR (astoņi tūkstoši deviņi simti deviņdesmit seši eiro, 40 centi).

Ņemot vērā, ka Valmieras Dizaina un mākslas vidusskola ir profesionālās izglītības iestāde, tad attiecībā uz pašvaldību savstarpējiem norēķiniem par konkrētās izglītības iestādes sniegtajiem pakalpojumiem ir piemērojams Ministru kabineta 28.06.2016 noteikumu Nr. 418 “Kārtība, kādā veicami pašvaldību savstarpējie norēķini par izglītības iestāžu sniegtajiem pakalpojumiem” 3. punktā noteiktais, ka *“pašvaldības pēc vienošanās* ***var slēgt līgumus*** *par pašvaldību savstarpējiem norēķiniem par interešu izglītības, profesionālās izglītības un profesionālās ievirzes izglītības iestāžu sniegtajiem pakalpojumiem*.” Tādējādi līguma slēgšana par profesionālās izglītības iestādes sniegtajiem pakalpojumiem uzskatāma par pašvaldības brīvu iniciatīvu.

Pamatojoties uz Pašvaldību likuma, 10. panta pirmās daļas ievaddaļu un Ministru kabineta 28.06.2016 noteikumu Nr. 418 “Kārtība, kādā veicami pašvaldību savstarpējie norēķini par izglītības iestāžu sniegtajiem pakalpojumiem” 3. punktu, **atklāti balsojot: PAR** – 5 deputāti (Jānis Bakmanis, Kristaps Močāns, Jānis Remess, Ziedonis Rubezis, Regīna Tamane), **PRET –** nav, **ATTURAS –** nav, komiteja **NOLEMJ:**

1. Neslēgt līgumu ar Valmieras novada pašvaldību par savstarpējiem norēķiniem par Valmieras Dizaina un mākslas vidusskolas sniegtajiem pakalpojumiem.
2. Atbildīgā par lēmuma izpildi ir Limbažu novada Izglītības pārvaldes vadītāja.
3. Lēmuma projektu virzīt izskatīšanai Limbažu novada domes sēdē.

**9.**

**Informācijas**

Informē Sigita Upmale, debatēs piedalās Jānis Bakmanis, Regīna Tamane, Ziedonis Rubezis,

Evija Keisele

Limbažu novada Izglītības pārvaldes vadītāja S. Upmale informē, ka Latvijas Izglītības un zinātnes darbinieku arodbiedrība ir uzsākusi streika procedūru. No Limbažu novada pašvaldības atbalstu streikam paudušas 28 iestādes (561 izglītības iestādes darbinieks). Streiks ir plānots trīs dienas sākot no 24.aprīļa. Izglītības iestādes sniedz informāciju vecākiem, kādā veidā iestāde streikā piedalās.

Sēdi slēdz plkst. 15:50

Sēdes vadītājs J. Bakmanis

Sēdes protokoliste D. Tauriņa